armvectores/hy_wikipedia_2023 huggingface dataset:
Մոսուլի հիմնահարց

Մոսուլի հարց (թուրքերեն՝ Musul Sorunu), նվաճումների արդյունքում Օսմանյան կայսրության կազմում ներառված Մոսուլի վիլայեթի շուրջ 20-րդ դարի առաջին տասնամյակում ծագած տարածքային հիմնախնդիր Թուրքիայի և Միացյալ Թագավորության (հետագայում՝ Իրաքի բրիտանական պրոտեկտորատի) միջև։
թՆախքան Առաջին համաշխարհային պատերազմը՝ Մոսուլի վիլայեթը ներառված էր Օսմանյան կայսրության կազմում։ Աշխարհամարտի ավարտին սակայն իրաքյան տարածքները նվաճվում են բրիտանական ուժերի կողմից և վերջինս անցնում է անգլիական խնամակալության ներքո։ Շուտով Թուրքիայում տեղի է ունենում հանրապետական հեղաշրջում, որից հետո իշխանության գլուխ եկած քեմալականները հրաժարվում են կատարել իրենց նախորդների ստանձնած պայմանագրային պարտավորություններից։
Թուրքիայի անկախության պատերազմի ընթացքում սակայն Քեմալի գլխավորած կառավարությունը չի կարողանում պահել Իրաքը, քանի որ թե՛ պատերազմի ժամանակ, և թե՛ բանակցային սեղանի շուրջ բրիտանական իշխանությունները կարողանում են առաջ տանել իրենց դիրքորոշումը Իրաքի պատկանելության հարցի շուրջ։ 1926 թվականին Ազգերի լիգայի միջնորդությամբ Թուրքիան ճանաչում է Մոսուլը Իրաքի կազմում, սակայն վերջիններս էլ իրենց հերթին պարտավորել են Մոսուլի նավթի պաշարների 10 %-ը 25 տարի շարունակ տրամադրել Թուրքիային։


== Պատմություն ==
Առաջին համաշխարհային պատերազմի ավարտին Օսմանյան կայսրությունը ստիպված էր ստորագրել Մուդրոսի զինադադարը՝ դաշնակիցների կողմից երկրի բռնազավթումը արգելակելու և կասեցնելու նպատակով։ Զինադադարի ստորագրումից երեք օր անց՝ 1918 թվականի նոյեմբերի 2-ին, բրիտանացի զորավար Ուիլյամ Մարշալը ներխուժում է Մոսուլի վիլայեթ և այն հռչակում Բրիտանական կայսրության պրոտեկտորատ։ 1920 թվականի օգոստոսի 10-ին կնքված Սևրի պայմանագրով (այն վերջնականապես դադարեցնում է պատերազմը) Թուրքիան ճանաչում էր իր պարտությունը և դաշնակիցների ազդեցության գոտիների (այդ թվում՝ հույների և հայերի ազատագրված տարածքների) օրինականությունը, թեպետ հրաժրվում էր Բրիտանիային հանձնել Մոսուլի վիլայեթի (ներկայիս Իրաքի) նկատմամբ իր իրավունքները։ Թուրքերը վախենում էին ռազմավարական նման կարևորության սուբյեկտի կորստից, քանզի կանխորոշում էին, որ Իրաքյան պետության ստեղծման պարագայում ապստամբելու են նաև Թուրքիայի տարածքում ապրող մյուս քրդերը։
Շուտով, Ազգերի լիգան հրապարակում է տարածքային փոփոխությունների մասին որոշումը, որտեղ Մոսուլը ներառված էր Բրիտանիայի կազմի մեջ։ Մասնավորապես, աղբյուրում նաև նշված էր որ ո՛չ Թուրքիան, և ո՛չ էլ որևէ երրորդ կողմ տարածքային պահանջներ չունի։ Ըստ Ազգերի լիգայի որոշման՝ Մեծ Բրիտանիան ամբողջությամբ պետք է տնօրիներ Իրաքի տարածքին, այդ թվում՝ Մոսուլի շահութաբեր նավթի հանքերին։ 1926 թվականին բրիտանական դիվանագետների ճնշման ներքո Ազգերի լիգայի միջնորդությամբ Թուրքիան դադարեցնում է Իրաքի նկատմամբ իր իրավունքները՝ այն հանձնելով Մեծ Բրիտանիայի խնամակալությանը։ Սակայն պայմանագրի առանցքային դրույթով Մոսուլի նավթի պաշարների 10 %-ը 25 տարի շարունակ պետք է տրամադրվեր Թուրքիային։


== Տես նաև ==
Արևելյան հարց
Հայկական հարց


== Ծանոթագրություններ ==
Տիվնիկ

Անվան այլ կիրառումների համար տե՛ս՝ Ալթունբուլաղ (այլ կիրառումներ)Ալթունբուլաղ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր գավառի արևելյան կողմում՝ Կաղզվանի գավառի սահմանագծին։


== Բնակչություն ==
XX դարի սկզբին ուներ 15 տուն թուրք բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տաիկսե

Տաիկսե (էստ․՝ Taikse), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 152 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իլենի լայնատերև

Իլենի լայնատերև  (լատ.՝ E. latifolia), իլենազգիների ընտանիքի, իլենի ցեղի բույս։


== Նկարագրություն ==
Փոքր ծառ է, մինչև 7 մ բարձրությամբ, հաճախ թփանման տեսք ունի։ Երիտասարդ ճյուղերը կտրվածքում կլորավուն են, դեղնականաչավուն, հարթ։ Բազմամյա ճյուղերը մոխրագորշավուն են, ծածկված սև ոսպնյակներով։ Տերևները էլիպսաձև են կամ երկարավուն, հակառակ ձվաձև՝ 4-16 սմ երկարությամբ և 1,5-7,5 սմ լայնությամբ, սրածայր, մանր սղոցաեզր, թաղանթանման, բաց կանաչավուն, մերկ։ Ծաղիկները հավաքված են կիսահովանոցներում՝ 3-20-ական, սպիտակ կանաչավուն են, աննշան։ Պտուղները տուփիկ են, գնդաձև, 2-2,5 սմ լայնությամբ, և 1-1,5 սմ բարձրությամբ, 4-5 բնանի, թևիկներով, կարմրավուն։


== Տարածվածություն ==
Տարածված է Կովկասում, Ղրիմում, Հարավային Եվրոպայում, Փոքր Ասիայում, Իրանում։ Հայաստանի տարածքում հանդիպում է հյուսիսարևելյան և կենտրոնական շրջաններում, Սևանի ավազանում, Զանգեզուրում, Վայքում, որտեղ աճում է խառն անտառներում, թփուտներում։


== Կիրառություն ==
Բարձրարժեք դեկորատիվ բույս է։ Հատկապես գեղեցիկ է պտղաբերման և տերևների աշնանային գունափոխման շրջանում։ Ստվերատար է, պահանջկոտ չէ հողի նկատմամբ, խոնավասեր է, բայց դիմանում է կարճատև երաշտին։ Մեծ նշանակություն ունի որպես գուտապերչատու բույս, քանի որ արմատակեղևում պարունակում է 10 % չափազանց բարձրորակ գուտապերչ։ Բավականին ցրտադիմացկուն է։


== Ծանոթագրություններ ==
Արծենք

Արծենք, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նրա շուրթերից ներքև

«Նրա շուրթերից ներքև» (անգլ.՝ Below Her Mouth), կանադական էրոտիկ ռոմանտիկ ֆիլմ, որը նկարահանվել է 2016 թվականին։ Ֆիլմի ռեժիսորն է Էյփրիլ Մալենը և սցենարիստը՝ Ստեֆանի Ֆաբրիզին։ Պրեմիերան կայացել է 2016 թվականի սեպտեմբերի 10-ին Տորոնտոյի 41-րդ կինոփառատոնի ժամանակ։


== Սյուժե ==
Ֆիլմի գործողությունը ծավալվում է երեք օրվա ընթացքում և պատմում է բոլորովին տարբեր երկու կանանց մասին, որոնք սիրահարվում են միմյանց։ Ժասմինը Տորոնտոյում իր փեսացուի հետ ապրող նորաձևության ամսագրի խմբագիր է։ Ուրբաթ երեկոյան Ժասմինը, իր լավագույն ընկերուհու՝ Քլերի հետ գտնվելով քաղաքում, հանդիպում է Դալասին, որը վերջերս է ընդհատել իր հարաբերությունները։ Ժասմինը սիրահարվում է խորհրդավոր կնոջ, որն աշխատում է թիմի հետ, Ժասմինի տան հարևանությամբ։ Պատահական հանդիպումը վերածվում է մեծ ցանկության, երբ Ժասմինը Դալասին ավելի լավ է ճանաչում, նրանք զբաղվում են սեքսով։ Անկախ նրանից, որ Ժասմինը պայքարում է իր զգացմունքների հետ մեկ այլ կնոջ հետ սեռական կապի պատճառով, նա վախենում է, որ Դալասի հետ իր հանդիպումը կարող է կործանել իր նշանադրությունը փեսացուի հետ, եթե դա երբևէ նրան հայտնի դառնա։


== Դերերում ==
Էրիկա Լինդեր՝ Դալաս
Նատալի Կրիլ՝ Ժասմին
Թոմի Էմբեր Փիրի՝ Քուին
Էլիս Բաուման՝ Բրիջեթ
Մեյքո Նգուեն՝ Ժոսլին
Մելանի Լեյշման՝ Քլեր
Սեբաստյան Պիժոտ՝ Ռայլի
Դանիելա Բարբոսա՝ Դեզիրե


== Արտադրություն ==
Ֆիլմը նկարահանվել է Տորոնտոյում 2015 թվականին երեք ու կես շաբաթվա ընթացքում՝ ամբողջությամբ կանանց նկարահանող խմբի հետ, իսկ պրեմիերան կայացել է Տորոնտոյի միջազգային կինոփառատոնում 2016 թվականին։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-07-11 at the Wayback Machine.
AfterEllen Interviews «Below Her Mouth» Cast and Director at Los Angeles Premiere
Հզոր ռենջերներ (ֆիլմ)

Հզոր ռենջերներ (անգլ.՝ Power Rangers), ռեժիսոր Դին Իզարայելայթի ֆիլմ սուպերհերոսների մասին, հիմնված է համանուն հեռուստասերիալի վրա, բայց ի տարբերություն հեռուստասերիալի ֆիլմը լիովին յուրօրինակ է և ոչնչով նման չէ ճապոնական «Zyuranger» օրիգինալին։
ԱՄՆ – ում ֆիլմի պրեմիերան կայացել է 2017 թվականի մարտի 24 - ին, իսկ ՌԴ - ում 2017 թվականի մարտի 23 - ին։


== Սյուժե ==
Հինգ սովորական բարձր դասարանի աշակերտներ գտնում են տարբեր գույների հմայիլներ և նրանք հասկանում են, որ պետք է դառնան ինչ - որ արտասովոր մարդիկ։ Նրանց քաղաք Էնջել Գրոուն և ամբողջ աշխարհը գտնվում է ոչնչացման եզրին՝ այլմոլորակայինների կողմից։ Նրանք պետք է 11 օրում կերպարանափոխվեն, լուծեն իրենց անձնական կյանքի խնդիրները և միավորվելով դառնան Հզոր ռենջերներ, քանի որ միայն նրանք կարող են փրկել աշխարհը կոծանումից։


== Դերերում ==


== Ստեղծում ==


=== Մշակում ===
2014 թվականի մայիսի 7 - ին Saban և Lionsgate ընկերությունները հայտնեցին, որ նրանք միասին աշխատելու են «Հզոր ռենջերներ» նոր լիամետրաժ ֆիլմի արտադրությունում։ Ռոբերտո Օրսին աշխատելու էր որպես պրոդյուսեր, իսկ Էշլի Միլլերը և Զակ Ստենցը որպես սցենարի հեղինակ։ 2014 թվականի սեպտեմբերի 19 - ին հայտարարվեց, որ Օրսին այլևս ֆիլմի պրոդյուսերը չէ, քանի որ շատ զբաղված է «Սթարթրեկ։ Անվերջություն» ֆիլմով։ 2014 թվականի սեպտեմբերի 24 - ին Ջեյսոն Դեվիդ Ֆրենկը, որպես օրգինալ «Հզոր ռենջերներում» Թոմմի Օլիվերի դերակատար պատմեց Comicbook.com - ին, որ հավանաբար կմասնակցի ֆիլմում։ Ավելի ուշ նա պատմեց, որ նկարահանումները կսկսվեն 2015 թվականին, սակայն դա տեղի չունեցավ։ 2015 թվականի ապրիլին TheWrap - ը տեղեկացրեց, որ Դին Իզարայելայթը բանակցություներ են տարվում ֆիլի բեմադրության շուրջ։ Բրայան Քենսենթինին, Մարթի Բաուենը և Վիկ Գոդֆրին հանդիսանում են ֆիլմի պրոդյուսերները։


=== Քասթինգ ===

2015 թվականի հոկտեմբերի 2-ին դերասանները դիտարկվում էին ֆիլմի 5 ռենջերների դերերի համար։ 2015 թվականի հոկտեմբերի 7 -ին Նոամի Սքոթը ստացավ վարդագույն ռենջեր Կիմբերլի Հարթի դերը։
2015 թվականի հոկտեմբերի 20 - 23 - ը Դակրե Մոնտգոմերին, Լուդի Լինը և Արջեյ Սայլերը համապատասխանաբար ստացան Ջեյսոնի, Զակի և Բիլլիի դերերը։ Ամսվա վերջում Բեքի Ջին ընտրվեց Թրինի դերի համար։ 2015 թվականի հոկտեմբերի 31 - ին Saban - ը հաստատեց, որ հինգ ռենջերները ունենալու են նույն անունները, ինչ որ օրգինալ սերիալում։ 2016 թվականի փետրվարի 2 - ին հայտարարվեց, որ Էլիզաբեթ Բենքս կխաղա Ռիտա Ռեպուլսայի դերը։ 2016 թվականի մարտին մամուլը հայտնեց, որ Դեվիդ Դենմանը ստացել է Ջեյսոնի հոր դերը։ 2016 թվականի հունիսի 21 - ին հայտարարվեց, որ Բրայան Քրենսթոնը կխաղա Զորդանի դերը։


=== Նկարահանում ===
Ի սկզբանե ֆիլմի նկարահանումը պետք է տեղի ունենար 2016 թվականի հունվարի 18-ին, բայց տեղափոխվեց և սկսվեց 2016 թվականի փետրվարի 28-ին Վանկուվերում։


=== Մարքեթինգ ===
2016 թվականի մարտի 3-ին Lionsgate - ը հրապարակեց հինգ ռենջերների առաջին պաշտոնական նկարը, նույն ամսում ընկերությունը հրապարակեց Էլիզաբեթ Բենքսի կատարմամբ Ռիտա Ռեպուլսայի առաջին պաշտոնական նկարը։


== Հնարավոր շարունակություն ==
Lionsgate - ը հայտարարեց, որ եթե ֆիլմը հաջողություն ունենա, ապա կարող են լինել նաև շարունակություններ (5 - 7 ֆիլմ «Հզոր ռենջերների մասին»)։


== Ծանոթագրություններ ==
Վաղարշակ Առուշանյան

Վաղարշակ Բեյբուդի Առուշանյան (ապրիլի 6, 1948, Քարին տակ, Շուշիի շրջան - հունվարի 26, 1992, Քարին տակ), հայ ազատամարտիկ է, հրամանատար, ՀՀԴ, Արցախի Հանրապետության ԳԽ պատգամավոր (1991) կուսակցության անդամ (1989)
Ավարտել է Քարին տակ գյուղի միջնակարգ դպրոցը։ 1966-1968 թթ. ծառայել է խորհրդային բանակում։ Զորացրվելուց հետո վերադարձել է հայրենի գյուղ և աշխատել ավտովարորդ, իսկ հետագայում` պահեստապետ։ Մեծ աշխատանքներ է տարել գյուղի ինքնապաշտպանությունը կազմակերպելու համար, գյուղի ջոկատի հրամանատարն էր։
1988 թվականին ստեղծել է կամավորական ջոկատ։ Մասնակցել է Քարինտակի ինքնապաշտպանությանը և Նաբիլար գյուղում (Շուշիի շրջան) տեղակայված հակառակորդի կրակակետերի ոչնչացմանը։ Առուշանյանի անունով է կոչվել Արցախի ՀՀԴ Շուշիի կոմիտեն։
Հետմահու պարգևատրվել է Արցախի Հանրապետության «Մարտական խաչ» 1–ին և 2–րդ աստիճանի շքանշաներով։
Ամուսնացած էր, ունի 4 երեխա։
Գրիգոր Վարդանյան (մանկավարժ)

Անվան այլ կիրառումների համար տե՛ս՝ Գրիգոր Վարդանյան (այլ կիրառումներ)Գրիգոր Բագրատի Վարդանյան (1918, Ոսկեվազ, Էջմիածնի գավառ - 1957), հայ մանկավարժ։ Հայրենական մեծ պատերազմի մասնակից։


== Կենսագրություն ==
Գրիգոր Վարդանյանը ծնվել է 1918 թվականին, Աշտարակի շրջանի Ոսկեվազ գյուղում, չքավոր գյուղացու ընտանիքում։ Երկու տարեկան հասակից զրկվել է ծնողներից։ 1939 թվականին ավարտել է Էջմիածնի մանկավարժական տեխնիկումը, որից հետո աշխատել է Ապարանի շրջանի Մուլքի գյուղում որպես ուսուցիչ։
Հայրենական մեծ պատերազմի օրերին Գրիգորը զինվորական ծառայությունն սկսել է նոր կազմակերպված 89-րդ հայկական հրաձգային դիվիզիայում, որի կազմում մարտնչել է Կովկասի նախալեռներից մինչև Բեռլին։ Ռազմաճակատում ցուցաբերած խիզախության համար պարգևատրվել է «Արիության համար», «Կովկասի պաշտպանության համար», «Վարշավայի ազատագրման համար», «Բեռլինի գրավման համար» մեդալներով և գովասանագրերով։
Պատերազմի հաղթական ավարտից հետո Վարդանյանը սովորել է Երևանի պետական հեռակա մանկավարժական ինստիտուտի պատմության ֆակուլտետում, միաժամանակ աշխատել է հայրենի գյուղի դպրոցում, դասավանդել է պատմություն։ Այնուհետև աշխատել է Ոսկեհատի 8-ամյա դպրոցում։


== Մահ ==
Գրիգոր Վարդանյանը մահացել է 1957 թվականին։


== Պարգևներ ==
«Արիության համար» մեդալ
«Կովկասի պաշտպանության համար» մեդալ
«Վարշավայի ազատագրման համար» մեդալ
«Բեռլինի գրավման համար» մեդալ


== Ծանոթագրություններ ==
Օսման-Բեյ

Օսման-Բեյ, գյուղ Օսմանյան կայսրությունում, Տրապիզոնի վիլայեթի Ջանիկի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Հոգեթերապևտ

Հոգեթերապևտ, բժշկական կամ հոգեբանական բարձրագույն կրթություն ունեցող մասնագետ, որը զբաղվում է մարդու հոգեկանի վրա բուժող ազդեցություն թողնելով։ Մարդկանց, որոնք օգտվել են հոգեթերապևտի ծառայություններից, կոչվում են հաճախորդներ։ Խնդիրներ (զգացմունքային, անձնական, սոցիալական և այլն), որոնց հետ հաճախորդները դիմում են հոգեթերապևտի, համապատասխանում են դրսևորման թեթև կամ միջին ծանրությանը։
Հոգեկանի ծանր հիվանդությունների դեպքում հարկավոր է բժիշկ-հոգեբույժ։ Հոգեբույժը աշխատում է հիվանդների հետ։
Հոգեթերապևտիկ ազդեցության հիմնական գործիքը զրույցն է (որը սկզբունքորեն տարբերվում է մարդկանց սովորական զրույցից)։


== Հոգեթերապևտիկ գործիքներ ==
անմիջական զրույց,
հիպնոս (դասական, էրիկոնովսկի),
տարբեր մեթոդներ․ անհատական վերլուծություն, փորձի մոդիֆիկացման մեթոդներ, ՆԼԾ մեթոդներ և այլն,
լրացուցիչ գործիքներ․ աշխատանք տարածության հետ (գեշտալտ), նկարչություն, EMDR (Eye Movement Desensitization and Reprocessing) , աշխատանք խաղալիքների հետ և այլն։


== Պրոֆեսիոնալիզմ ==
Հոգեթերապևտը պետք է որոշակի քանակությամբ ժամերի ընթացքում անցնի սեփական հոգեթերապիան։ Տարբեր հոգեթերապևտների միություններ սահմանում են տարբեր նորմաներ։ Տարածված նորման՝ 200 ժամ։
Պրոֆեսիոնալ աշխատանքի համար հոգեթերապևտը պետք է ոչ միայն ստանա դիպլոմ, այլ նաև կանոնավոր կերպով անցնի որակավորման բարձրացման համար նախատեսված դասընթացներ/սեմինարներ։


== Ծանոթագրություններ ==
Ռիդակյուլա (գյուղ, Կադռինա շրջան)

Անվան այլ կիրառումների համար տե՛ս՝ ՌիդակյուլաՌիդակյուլա (էստ․՝ Ridaküla), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 146 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երեքը դուրս եկան անտառից

«Երեքը դուրս եկան անտառից»  (ռուս.՝ «Трое вышли из леса»), 1958 թվականի խորհրդային գեղարվեստական ​​ֆիլմ։


== Սյուժե ==
Ֆիլմի սյուժեն հիմնված է դրամատիկ պատմության վրա, որը սկսվել է Հայրենական մեծ պատերազմի ժամանակ։ Պարտիզանական ջոկատի հրամանատարը առաջադրանքի կատարման է ուղարկում երեք մարտիկի՝ Յուլիա Տիտովային, Պավել Ստրոգանովին և Սերգեյ Կոշելևին։ Նրանց հեռանալուց կարճ ժամանակ անց պարտիզանական ջոկատն ամբողջությամբ ոչնչացվում  է գերմանացի պատժիչների կողմից։ Պատերազմի ավարտից հետո պետական ​​անվտանգության մարմինները պարզում են, որ պարտիզանական ջոկատը ոչնչացվել է դավաճանության արդյունքում, որում կասկածվում է այդ երեք ողջ մնացած մարտիկներից մեկը։ Ծավալվում է բարդ հոգեբանական դրամա։ Թե՛ դեպքի հանգամանքները, թե՛ կասկածյալների ամուր բարոյական բնավորությունը վկայում են, որ նրանց մեջ դավաճան չի կարող լինել։ Հերոսներից յուրաքանչյուրը ոչ միայն ապացուցում է իր անմեղությունը, այլև մերժում է հանցագործությունն ընկերոջ վրա բարդելու բնական գայթակղությունը։ Ստուգման արդյունքում հետաքննությունը փակուղի է մտնում՝ գալով այն եզրակացության, որ այդ երեքի մեջ դավաճան չկա։ Ֆիլմի հեղինակները հայտնվել են անլուծելի երկընտրանքի առաջ, և նրանք ավելի լավ բան չեն գտել, քան դիմել հայտնի deus ex machina տեխնիկային։ Պարզվում է, որ բացի ֆիլմի երեք կերպարներից, եղել է ևս մեկը, որի մասին ոչ ոք չգիտեր, և հենց նա էլ իսկական դավաճանն է։


== Դերերում ==
Լիդյա Սմիրնովա – Յուլյա Տիտովա
Վալենտին Զուբկով – Սերգեյ Կոշելև
Միխայիլ Պոգորժելսկի – Պավել Ստրոգանով
Բորիս Սմիռնով – ԽՍՀՄ պետանվտանգության նախարարության քննիչ
Եվգենի Բուրենկով – Սկվորցով
Զոյա Ստեպանովա – Կիրա
Իգոր Սմիսլովսկի – զրուցակից ռեստորանում


=== Վոկալ ===
Միխայիլ Նովոխիժին – «Молодая заря занялась вдали» (Վ. Բասներ – Մ. Սվետլով)


== Նկարահանող խումբ ==
Ռեժիսիոր՝ Կոնստանտին Վոինով
Սցենարիստներ՝ Իոսիֆ Օլշանսկի, Նինա Ռուդնևա
Օպերատոր՝ Անատոլի Կուզնեցով


== Ծանոթագրություններ ==
Շնաձկան կղզի

Շնաձկան կղզի (անգլ.՝ Shark Island), արհեստական կղզի, որը տեղակայված է Ավստրալիայի թագավորության Սիդնեյ քաղաքի արվարձաններում։
Այս կղզին համարվում է Սիդնեյի ամենազբոսաշրջային կենտրոններից մեկը։ Այն կապում է Սիդնեյ նավահանգիստը, քաղաքային բնակավայրի հետ։
Կղզու ընդհանուր տարածքը կազմում է 1,5 հեկտար։


== Պատմություն ==
1879 թվականից ի վեր այն ժառայել է որպես հանգստային արգելոց։ Այստեղ ժամանակին պահվում են արևադարձային կենդանատեսակներ, որոնք բնորոշ էին Ավստրալիային։
1975 թվականից այն դարձավ հանգստի և էկոտուրիզմի վայր։ Այն և շրջակա արևադարձային գոտիները միասին կազմում են Սիդնեյ ազգային պարկը։
1913 թվականից այստեղ կանգնեցվել է փարոս, որը առավել հայտնի է Շնաձկան կղզու լուսատու անունով։


== Ծանոթագրություններ ==


== Արտաքին հղումներ ==
Catie Gilchrist (2014)։ «Shark Island»։ Dictionary of Sydney։ Dictionary of Sydney Trust։ Վերցված է հոկտեմբերի 6, 2015
(5043) Զադոռնով

(5043) Զադոռնով (անգլ.՝ Zadornov), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,111552 ա. մ., առավելագույնը մոտենում է 2,6151 ա. մ. հեռավորության վրա և հեռանում 3,608 ա. մ.։ Արեգակի շուրջ մեկ ամբողջական պտույտ է կատարում 2004,77 երկրային օրվա ընթացքում, իր ուղեծրով շարժվելով միջինում 0,179572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։


== Անվանում ==
Աստերոիդն իր անվանումն ստացել է խորհրդային և ռուսական գրող-երգիծաբան, դրամատուրգ Միխայիլ Նիկոլաևիչ Զադոռնովի (ռուս.՝ Михаил Николаевич Задорнов, 1948-2017) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5043) Զադոռնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոր Արթիկի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Նոր Արթիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նունե (այլ կիրառումներ)

Նունե, կարող է վերաբերել՝

Նունե - III դարի վերջի – IV դարի 1-ին կեսի ճգնավոր, տոնելի սրբուհի, Հայաստանում և Վրաստանում քրիստոնեություն քարոզիչ
Նունե - հայկական կանացի տարածված անուն
Նունե - գետ Գերմանիայում
Կրասնի Բոր (գյուղ, Սմոլենսկ քաղաքային օկրուգ)

Անվան այլ կիրառումների համար տե՛ս՝ Կրասնի ԲորԿրասնի Բոր (ռուս.՝ Красный Бор), գյուղ Ռուսաստանի Սմոլենսկի մարզի Սմոլենսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեյդ։ Եռյակ

«Բլեյդ։ Եռյակ» (անգլ.՝ Blade: Trinity), ռեժիսոր Դևիդ Ս. Գոյերի ֆիլմերից, որի գլխավոր դերերը մարմնավորում են Ուեսլի Սնայփսը, Քրիս Քրիստոֆերսոնը, Դոմինիկ Պյորսելը, Ջեսիկա Բիլը, Ռայան Ռեյնոլդսը, Փարկեր Պոուզին, Մարկ Բերին, Ջոն Մայքլ Հիգինսը, Կալում Կիտ Ռենին, Պոլ Լևեսկին։


== Սյուժե ==
Ճակատագրական իրադարձությունները կարող են հանգեցնել նրան, որ աշխարհն անցնի վամպիրների ձեռքը։ Բլեյդը միակն է, ով կարող է վերացնել այդ սարսափելի փոփոխությունները և դիմակայել նրա դեմ, որ աշխարհը «Վամպիրների մոլորակ» չդառնա։ Բլեյդին խանգարել ցանկանալով վամպիրնեի գլխավորները Դանիկա Թալոսի գլխավորությամբ այնպես են անում, որ մարդիկ ընկնեն Բլեյդի հետևից։ Ոստիկանությունը հիմա Բլեյդին որոնում է որպես մի սարսափելի հրեշ։


== Դերերում ==


== Ծանոթագրություններ ==


== Արտաքին հղումներ ==
Բլեյդ։ Եռյակ(անգլ.) ֆիլմը Internet Movie Database կայքում
«Բլեյդ։ Եռյակ»(ռուս.) ֆիլմը ԿինոՊոիսկ կայքում։
Գրեբենիկովսկի գյուղական խորհուրդ (Տրոստյանեցկի շրջան)

Գրեբենիկովսկի գյուղական խորհուրդ  (ուկրաիներեն՝ Гребениківська сільська рада), Ուկրաինայի Սումիի մարզի Տրոստյանեցկի շրջանում։
2001 թվականի տվյալներով Գրեբենիկովսկի գյուղական խորհրդում բնակվում էր 1241 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հևի մետալ

Հևի մետալ (անգլ.՝ heavy metal - ծանր մետալ), ռոք երաժշտության ժանր, մետալի առաջին և սկզբնական ուղղվածությունը։ Հիմնականում այս տերմինով անվանում են «դասական» մետալը, որը ստեղծվել էր 1970-ական թվականների սկզբին Black Sabbath և Judas Priest խմբերի կողմից։
Հևի մետալը վերջնականապես ձևավորվել է 1970-ական թվականների վերջին՝ բրիտանական հևի մետալի նոր ալիքի հայտնվելով։ Ժամանակակից հևի մետալի համար բնորոշ են՝ միջին կամ արագացված տեմպ, զգալի ագրեսսիա, սոլո-կիթառահարի կենտրոնական դերը, երկարատև և ճկուն կիթառային սոլոներ, բարձր վոկալ։ Տեքստերի թեմատիկան բազմիմաստ է, կարող են լինել երգեր պատերազմական, հասարակական, փիլիսոփայական, կրոնական, երբեմն էլ՝ սիրո մասին։


== Արտաքին հղումներ ==
Britannica (անգլերեն)
Истоки и направления (ռուսերեն)
Թույա (թագուհի)

Թույա, նաև՝ Մութ-Թույա (ենթդ․  մ. թ. ա. 1325 - մ. թ. ա. 1258, Թեբե), հին եգիպտական թագուհի և XIX դինաստիայի փարավոն Սեթ I-ի կինը (Hemet-nisut-weret): Նա կրել է նաև Ամոն աստծո տիկնոջ տիտղոսը։


== Կենսագրություն ==


=== Ծագում ===
Թույայի ծնողներն էին մարտակառք վարող Ռայան և նրա կինը՝ Ռույան։ Նրանք հայտնի են Մեդնետ Աբու քարի վրա թողնված արձանագրությունից։
Թույան Սեթի հետ ամուսնացել է մինչև նրա գահ բարձրանալը։ Ամուսնու գահ բարձրանալով՝ Թույան ստացավ փարավոնի Մեծ տիկնոջ տիտղոսը, իսկ երեխաների ծնունդից հետո ստացավ Փարավոնի մայր և Աստվածայինի մայր տիտղոսները։
Թույայի և Սեթի զավակներն են՝ որդիներից Նեբհասեթնեբեթը (մահացել մանուկ հասակում), ապագա փարավոն Ռամզես II-ը և դուստրը՝ Թիան։ Թիան ամուսնացավ հենց նույն Թիա անունը կրող գանձապահի հետ։ Երկար ժամանակ Հենթումիրան համարվում էր նրանց դուստրերից մեկը, բայց նա նաև Ռամզեսի մեծ տիկնոջ դուստրն էր համարվում։


=== Տոհմածառ ===


=== Ճակատագիր ===
Թույան իր որդու՝ Ռամզես II-ի գահակիցն էր, որն էլ մորը տվել էր Մութ-Թույա անունը, ինչն էլ նրան տալիս էր աստվածուհու կարգավիճակ։ Դա նաև մատնանշում էր նրա որդու աստվածային ծագումը, ինչի մասին հավաստում են Մեդինետ Աբուի եգիպտական սալիկները։
Թույան դեռևս որդու գահակալման 21-րդ տարում, երբ վերջինս խեթերի հետ բարեկամության դաշինք կնքեց, ողջ էր։ Եգիպտոսի իշխող դինաստիայի ներկայացուցիչների և խեթական թագավորության միջև բարեկամական նամակագրություն կար։ Թույան նաև գրում էր նամակներ, բայց հավանական է, որ մահացավ մեկ տարի անց, քանի որ նրա դամբարանի գինու կարասները թվագրվում են փարավոնի կառավարման 22-րդ տարով։ Թագուհին թաղված է թագուհիների հովտում՝ QV80 դամբարանում ։


== Հուշարձաններ ==
Ռամեսուեմից հյուսիս Սեթ I-ը կրկնակի տաճար էր կառուցել Ամենհոտեպ I-ի և իր մոր՝ Յահմոս Նեֆերտարիի պատվին։ Ռամզես II-ը հրամայեց վերակառուցել տաճարը և նվիրել այն իր մորը՝ Թույային, և իր կնոջը՝ Նեֆերտարիին։ Դիտեր Առնոլդի կարծիքով խոսքը վերաբերում է մամմիսիին՝ եգիպտական ինչ-որ տաճարի մի հատվածի, որը հայտնի է նաև որպես Ծննդյան տուն։ Փոքրիկ տաճարից մնացել է միայն հիմքը, իսկ Ուշ շրջանում Ահորիս փարավոնն այն ավերեց։
Պահպանվել են Թույա թագուհու որոշ կիսանդրիներ։ Երկու ամենահայտնի ու մեծ քանդակները կանգնած են Աբու Սիմբել տաճարի արքայական կոթողների կողքին։ Սեթ I-ի ժամանակներից մեզ է հասել Կուրնայից հայտնաբերված թագուհու կիսանդրին։ Դիոդորոսը հայտնում է Ռամեսուեմում գտնվող Թույայի կիսանդրու մասին, իսկ մնացած քանդակներն այսօր գտնվում են Կահիրեի (JE 37484), Վատիկանի (№ 22678) և Լուվրի (E 27.132) թագարաններում։


== Զանգվածային մշակույթում ==
Թույա թագուհու կերպարը հայտվել է հիմնականում Մովսես մարգարեի հետ կապված պատմական ֆիլմերում։

1956՝ ռեժիսոր Սեսիլ Դեմիլլի «Տասը պատվիրաններ» ֆիլմ. դերը կատարում է Իրեն Մարտինը։
1998՝ «Եգիպտոսի արքայազն» մուլտֆիլմ, որտեղ Թույային հնչյունավորել է Հելեն Միրենը։
2014՝ «Ելք, արքաներ և աստվածներ», Թույայի դերում՝  Սիգուրնի Ուիվեր
2015՝  Բրազիլական «Տասը պատվիրաններ» հեռուստանովելում, Թույայի դերում՝ Անջելինա Մունիս


== Տես նաև ==
Թիա (արքայադուստր)


== Ծանոթագրություններ ==
Մեսխեթ

Մեսխեթ, Մեսխեթի (վրաց.՝ მესხეთი) կամ Սամցխե (վրաց.՝ სამცხე), հնագույն աղբյուրներում՝ Moschia), վրացական ցեղերից մեկի երկիրը, Հարավային Վրաստանի մի մասի պատմական անվանումը։ 13-րդ դարի 2-րդ կեսից Մեսխեթը մտել է Սամցխե-Սաաթաբագո իշխանության մեջ։ 16-րդ դարում այն նվաճել է Թուրքիան։ 1829 թվականին․ Ադրիանուպոլսի հաշտության պայմանագրով, Մեսխեթի հյուսիսային մասը միացել է Ռուսաստանին։ Տարածաշրջանի պատմական կենտրոնն է համարվում Ախալցխա քաղաքը։
Արթիկի սուրբ Աստվածածին եկեղեցու վիմական արձանագրություններ

Ստորև ներկայացված է Շիրակի մարզի Արթիկ քաղաքի մեջ գտնվող Սուրբ Աստվածածին եկեղեցու արձանագրությունները՝


== Արձանագրություններ ==


== Տես նաև ==
Արթիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Ռոքարոմանա

Ռոքարոմանա (իտալերեն՝ Roccaromana), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 1031 մարդ։ Բնակչության խտություն կազմում է 38 մարդ/կմ²։ Զբաղեցնում է 27 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։


== Բնակչություն ==


== Կապի տվյալներ ==
Հեռախոս՝ 0823 986119
Պաշտոնական կայք՝ http://www.comuneroccaromana.it/ Archived 2014-12-19 at the Wayback Machine.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վախրուշի

Վախրուշի (ռուս.՝ Вахруши), քաղաքատիպ ավան Ռուսաստանի Կիրովի մարզի Սլոբոդսկոյ շրջանի կազմում։
Բնակչությունը 2010 թվականին գրանցված տվյալներով կազմում էր 10015 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թռչնագիր

Թռչնագիր, զարդագրի տեսակ, որի տառերը (հիմնականում գլխագիր) թռչունների պատկերներ են։ Միջնադարի հայկական ձեռագրերում թռչնաձև (նաև կենդանակերդ, բուսական, երկրաչափական) գրերով սկսվում էին ընթերցվածները։ Հետագայում թռչնագրերը կիրառվել են տպագիր հրատարակություններում։ Թռչնագիրը հայկական ձեռագրերում իմաստային նշանակությունից բացի արտահայտում է գրչի կամ ծաղկողի, դպրոցի կամ ժամանակի գեղարվեստական ճաշակը, այն սերտ հարաբերության մեջ է էջի մյուս բաղադրիչների հետ (տեքստ, գլխազարդ, լուսանցազարդ, մանրանկար)։
Չիյալե

Չիյալե (ռուս.՝ Чияле, բաշկիրերեն՝ Сейәле), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Մարտեն դ’Անտրոն

Սեն Մարտեն դ՛Անտրոն (ֆր.՝ Saint-Martin-d'Entraunes), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 40.05 կմ², 2006 թվականին բնակչությունը կազմել է 85 մարդ աճի միտումով, 2012 թվականին՝ 102 մարդ, բնակչության խտությունը՝ 2.5 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 93 մարդ, 2012 թվականին՝ 102 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 43 բնակիչներից 31-ը եղել են տնտեսապես ակտիվ, 12-ը՝ ոչ ակտիվ (ակտիվության գործակիցը կազմել է 72.1 %, 1999 թվականին եղել է 61.9 %: Աշխատունակ տարիքի 31 ակտիվ բնակիչներից աշխատում էին 30-ը (19 տղամարդ և 11 կին), 1 հաշվառված էին որպես գործազուրկ։ Աշխատունակ տարիքի 12 ոչ ակտիվ բնակիչներից 2-ը եղել են աշակերտներ կամ ուսանողներ, 7-ը՝ թոշակառուներ, իսկ 3-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 34 հարկատու տնային տնտեսություններ, որտեղ ապրում էր 58.0 մարդ։ 17 հարկատուին բաժին ընկնող շահույթը կազմել է 460 եվրո։


== Ծանոթագրություններ ==


== Արտաքին հղումներ ==
http://www.valdentraunes.fr/ Archived 2016-10-10 at the Wayback Machine. Սեն Մարտեն դ՛Անտրոն կոմունայի քաղաքապետարանի պաշտոնական կայք ](ֆր.)
Կրայնեե (այլ կիրառումներ)

Կրայնեե, կարող է վերաբերել՝

Կրայնեե - գյուղ, Ուկրաինայի Անդրկարպատյան մարզի Խուստի շրջանում
Կրայնեե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Կարանդաշ

Կարանդաշ (իսկական անունը և ազգանունը՝ Միխայիլ Նիկոլաևիչ Ռումյանցև (ռուս.՝ Михаил Николаевич Румянцев), Նոյեմբերի 27, 1901, Սանկտ Պետերբուրգ - մարտի 31, 1983), կրկեսի խորհրդային արտիստ, ծաղրածու, ԽՍՀՄ ժողովրդական արտիստ (1969)։
Սկզբում հանդես է եկել Չարլի Չապլինի դիմակով, 1934-1935 թթ. Լենինգրադի (այժմ՝ Սանկտ Պետերբուրգ) կրկեսում ստեղծել նոր կերպար (մանկան անմիջականությամբ տարեց մարդ), որպես կեղծանուն վերցնելով ֆրանսիացի ծաղրանկարիչ Կարան դ’Աշի անունը։ Նրա աշակերտներից են Յուրի Նիկուլինը, Միխայիլ Շույդինը և ուրիշներ։


== Պարգևներ և կոչումներ ==
Սոցիալիստական աշխատանքի հերոս (1979)
ՌԽՍՖՍՀ ժողավրդական արտիստ (1939)
ՌԽՖՍՀ ժողովրդական արտիստ (1958)
ԽՍՀՄ ժողովրդական արտիստ (1969)
Լենինի շքանշան (1979)
Երկու Աշխատանքային կարմիր դրոշի շքանշաններ (1939, 1971)
Մեդալներ


== Ֆիլմագրություն ==


== Պատկերասրահ ==


=== Դերեր ===
1938 — Ուրախ դերասաններ (կարճամետրաժ երաժշտական ֆիլմ)
1938 — Նոր Մոսկվան (ֆիլմ) — դիմակահանդեսի ծաղրածուն
1939 — Բարձրագույն պարգև (ֆիլմ) — կրկեսի ծաղրածու
1939 — Օժտված աղջիկը — գնացքի ռեստորանի մատուցող
1941 — Բուռն ձկնորսություն (կարճամետրաժ) — գլխավոր դերում
1941 — Հին բակը (ֆիլմ)
1942 — Համերգ ռազմաճակատում — ծաղրածու Կարանդաշ(դերակատարում շան հետ)
1943 — Կարմիր բանակի 25-րդ տարեդարձի կինոհամերգ
1944 — Իվան Նիկուլինը ռուս նավաստի — իտալացի
1948 — Կարանդաշը սառույցի վրա (կարճամետրաժ) — Կարանդաշ ծաղրածու
1955 — Ինքնավստահ Կարանդաշը (ֆիլմ) (կարճամետրաժ) — Կարանդաշ ծաղրածու
1964 — Դեպի Վեներա (ներկայացում) — Կարանդաշը կինոմեխանիկ
1969 — Երկու ծիծաղ (ֆիլմ) ( «Ձևահնարներ»)
1969 — Տոնակատարություն (ֆիլմ) (կինոհամերգ կրկեսի արտիստների մասնակցությամբ)


=== Մասնակցություն  ֆիլմերում ===
1966 — Սա շատ, շատ լուրջ է... ( «Նշանավոր ծաղրածուներ» փաստագրական ֆիլմից)
1967 — Յուրին Նիկուլին («Նշանավոր ծաղրածուներ» փաստագրական ֆիլմից)
1967 — Կրկեսի օր (փաստագրական)
1983 — Մեր մանկության կրկեսը (փաստագրական)


=== Արխիվային կադրեր ===
2006 — Միխայիլ Ռումյանցև (Կարանդաշ)


== Ծանոթագրություններ ==
Պիզե

Պիզե (ֆր.՝ Pizay), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Մոնլյուէլ կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01428։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 24 կմ է և 37 կմ հարավ Բուրկ ան Բրեսից։


== Կլիմա ==
Կլիման ցամաքային է, ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 777 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 540 մարդկանցից 413-ը տնտեսապես ակտիվ են եղել, 127-ը` պասիվ (ակտիվության ցուցանիշը` 76,5% է, 1999 թվականին՝ 76,0%)։ 413 ակտիվ բնակիչներից աշխատել են 399-ը (211 տղամարդ, 188 կին), գործազուրկ է եղել 14 մարդ (7 տղամարդ և 7 կին)։ 127 պասիվներից 69 հոգի եղել են աշակերտ կամ ուսանող, 42-ը՝ թոշակառու, 16 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
Պաշտոնական կայք (ֆր.)
«Պիզե» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-09 
«Պիզե» (ֆրանսերեն)։ cassini.ehess.fr։ Վերցված է 2014-05-09
Ֆլորեսվիլ

Ֆլորեսվիլ, քաղաք Ամերիկայի Միացյալ Նահանգների Տեխաս նահանգի Ուիլսոն շրջանում։ 2010 թվականի մարդահամարին մարդկանց քանակը հասնում էր 6448 հոգու։ Ֆլորեսվիլը գտնվում է Ուիլսոնի կոմսության շրջկենտրոննում։ Քաղաքը նաև Սան Անտոնիոի Մետրոպոլիտենի Վիճակագրական գոտու մաս է։
Ֆլորեսվիլը նախկին Տեխասի կառավարչի, Ամերիկայի Միացյալ Նահանգների գանձարանի քարտուղարի և Հանրապետական նախագահական թեկնածուի Ջոն Բոուդեն Քոնալլի ու նրա յոթ եղբայրների ու քույրերի՝ ներառյալ դերասան Մերիլլ Քոնալլիի և Ուեյն Քոնալլիի ծննդավայրն է։ Ջոնի, Մերիլլիի և Ուեյնի բժշկական կենտրոնը Ֆլորեսվիլում անվանվում է Քոնալլի բժշկական կենտրոն։
Ֆլորեսվիլը նաև Վինցենտե Տ. Իքսեմենսի (ծնված 1919 թվականին) ծննդավայրն է ով հավասար Զբաղվածության հնարավորությունների հանձնաժողովի նախկին անդամն է և քաղաքացիական իրավունքների ակտիվիստ։


== Պատմություն ==
Այս տարածաշրջանի նորաբնակները տեղացի ամերիկացի-հնդկացիներն էին։ Իսպանիայի կողմից Ամերիկայի հայտնաբերումից հետո, արևելյան գաղութացումը կատարվեց քրիստոնեական առաքելության ձևով։
Այսպիսով, 18-րդ դարի կեսերին Ֆլորեսվիլի մոտ հիմնվեց Rancho de las Cabras (այծի ագարակ), որպես ագարակային օպերացիայի առաքելություն Espada առաքելության համար։ Հնդկացի և իսպանացի կովբոյները ապրում և բարգավաճում էին այստեղ՝ պահելով և հոգ տանելով կենդանիների նախիրները։ Սա էր լինելու Տեխասի անասնապահության արդյունաբերության սկիզբը և ավետաբերը։
Այդ քաղաքի հողը և անունը տրվել էր Flores del Abrego ընտանիքի պատվին, ովքեր նախկին Canary Islenders-ի հետևորդներն էին։ Don Francisco Flores de Abrego այստեղի հին գաղութաբնակներից էր, նրա ագարակը գտնվում էձ այժմյան Ֆլորեսվիլից 6 մղոն(10կմ) դեպի հյուսիս-արևմուտք։ Նրա տղաներից 4-ը ՝ Salvador, Manuel N., Nepomuceno, և Jose Maria -ն ծառայում էին Տեխասում 1835-1836 թթ.հեղափոխությանը։ Don Erasmo Seguin -ը նաև բնակվել է այստեղ վաղ 1824 թ.-ին։ Նրա Casa Blanca ագարակը 9000 ակր ( 36կմ²) էր և գտնվում․ էր այժմյան Ֆլորեսվիլի մոտ։ Նրա որդին՝ Տեխասում ռազմական և քաղաքական գործիչ Խուան Սեգուինը, նույնպես ապրում էր այդ ագարակում։


== Պատկերասրահ ==
Ջան Ֆրանչեսկո Մալիպիեռո

Ջան Ֆրանչեսկո Մալիպիեռո (իտալերեն՝ Gian Francesco Malipiero, մարտի 18, 1882(1882-03-18)[…], Վենետիկ, Իտալիա - օգոստոսի 1, 1973(1973-08-01)[…], Տրևիզո, Վենետո, Իտալիա), իտալացի կոմպոզիտոր, երաժշտագետ։


== Կենսագրություն ==
Երաժշտական կրթությունն ստացել է Վիեննայում, Վենետիկում, Բոլոնյայում։ Դասավանդել է Պարմի (1921-24), Վենետիկի (1932-53) կոնսերվատորիաներում, Մալիպիեռոյի երաժշտությունը կրել է իմպրեսիոնիզմի և նեոկլասիցիզմի ազդեցությունը։ Լավագույն գործերում հիմնվում է իտալական ժողովրդական և հնագույն երաժշտության ավանդույթների վրա։ Օպերաների (30-ից ավելի, գրեթե բոլորը սեփական տեքստերով), այդ թվում երեք եռագրությունների՝ «Օրփեիդներ» (բեմականաացում՝ 1925), «Գոլդոնիի երեք կատակերգությունները» (բեմականացում՝ 1926), «Վենետիկյան միստերիա» (բեմականացում՝ 1932), սիմֆոնիաների (11), նվագախմբային երկերի (այդ թվում՝ «Արմենիա», 1917), մենագրությունների (Կ. Մոնտեվերդիի, Ա. Վիվալդիի, Ի. Ֆ. Ստրավինսկու մասին) և այլն հեղինակ է։


== Ծանոթագրություններ ==
Շառլ Բերբերյան

Շառլ Բերբերյան (ֆր.՝ Charles Berberian, մայիսի 28, 1959(1959-05-28), Բաղդադ, Իրաք), հայկական ծագումով մուլտիպլիկատոր, ով ստեղծագործել է ֆրանսիացի Ֆիլիպ Դյուպյիի (Philippe Dupuy) հետ համատեղ և նրա հետ միասին հանդիսանում է ներկայիս ամենաանվանի հեղինակներից մեկն Իններորդ արվեստի ժանրում (ֆրանսախոս հասարակության մեջ ընդունված է այդպես անվանել պատկերապատումը՝ կոմիքսների պատկերման արվեստը)։ Շ. Բերբերյանը ռեժիսոր և սցենարիստ Ալեն Բերբերյանի եղբայրն է։


== Կենսագործունեություն ==
Ծնվելով Իրաքի Բաղդադ քաղաքում՝ Շառլ Բերբերյանն իր մանկության շատ տարիներ անցկացրել է Լիբանանում։ Երբ արդեն 18 տարեկան էր, Փարիզում սկսեց ուսումնասիրել գեղեցիկ արվեստները։
Շ. Բերբերյանի առաջին պատկերապատումները հրատարակվեցին «Band'à Part» պարբերականում։ Սեփական ոճի զարգացման վաղ շրջանում Շ. Բերբերյանի ստեղծագործությունները կրում էին Ռալֆ Սթեդմանի (Ralph Steadman) և Թոմի Ունգերերի (Tomi Ungerer) աշխատանքների ազդեցությունը։
1983 թ. նա հանդիպում է Ֆիլիպ Դյուպյիին, որի հետ նա համագործակցել է մի շարք նախագծերում՝ և՛ որպես սցենարիստ, և՛ որպես արվեստագետ։
Բերբերյանը և Դյուպյին ստեղծագործել են մի շարք նախագծերում, սակայն նրանց հռչակ բերեց «Մեսյո Ժան» ("Monsieur Jean") պատկերապատումների շարքը, որոնցում նրանք ներկայացրել էին առօրյա կյանքի հումորը։ «Մեսյո Ժան»-ի պրեմիերան կայացավ «Frank Margerin Présente anthologies»-ում 1989 թ., որից կարճ ժամանակ անց պատկերապատումների ներկայացումը շարունակվեց «Yéti» պարբերականում։ «Մեսյո Ժան» շարքի պատկերապատումները նրբիմաստ և միաժամանակ հետաքրքիր, կլանիչ կերպով ներկայացնում են ժամանակակից սերունդը։ Բերբերյան-Դյուպյի դուետը 1999 թ. Ֆրանսիայի Անգուլեմ քաղաքում կայացած Angoulême Alph-Art միջազգային փառատոնում իր «Մեսյո Ժան 4. երջանիկ կյանք՝ առանց օդի» ստեղծագործական շարքի շնորհիվ դարձավ «Ֆրանսիական լավագույն պատկերապատումներով գիրքը» մրցանակի դափնեկիր։


== Մրցանակները ==
1989 թ. Գլխավոր մրցանակ՝ «Առաջին պատկերապատումներով գիրքը» նոմինացիայում, Պատկերապատումների Միջազգային Փառատոն Անգլուլեմում, Ֆրանսիա
1999 թ.՝ Գլխավոր մրցանակ՝ «Ֆրանսիական լավագույն պատկերապատումներով գիրքը» նոմինացիայում, Պատկերապատումների Միջազգային Փառատոն Անգլուլեմում, Ֆրանսիա
2003 թ.՝ Inkpot Award, ԱՄՆ
2008 թ.՝ Grand Prix de la ville d'Angoulême (Անգուլեմ քաղաքի գլխավոր մրցանակ)


== Տես նաև ==
Բերբերյան-Դյուպյի դուետի պաշտոնական կայքը (ֆր.)
Ֆիլիպ Դյուպյիի մասին Lambiek.net կայքում (անգլ.)


== Աղբյուրները ==
Անոն Սեն Ռեմի

Անոն Սեն Ռեմի (ֆր.՝ Hannogne-Saint-Rémy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 116 մարդ, բնակչության խտությունը` 6.41 մարդ/կմ²։ Բնակավայրը զբաղեցնում է 18.09 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 65 աշխատունակ (15-64 տարեկան) բնակիչ, որոնցից ակտիվ էին 47-ը, իսկ ոչ ակտիվները` 18։ Ակտիվության ցուցանիշը կազմում է 72,3 %։ 47 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 4 անձ (3 տղամարդ և 1 կին)։ 18 անաշխատունակներից 4-ը եղել են աշակերտներ կամ ուսանողներ, 6-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տուգարյակ

Տուգարյակ (ռուս.՝ Тугаряк, բաշկիրերեն՝ Түгәрәк), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տերնովայա Բալկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ Տերնովայա Բալկա (այլ կիրառումներ)Տերնովայա Բալկա (ուկրաիներեն՝ Тернова Балка), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Տերնովայա Բալկա գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոպա դել Ռեյ եզրափակիչ 1907

Կոպա դել Ռեյ եզրափակիչ 1907, Կոպա դել Ռեյի 5-րդ եզրափակիչը։ Հանդիպումը տեղի է ունեցել 1907 թվականի մարտի 30-ին Մադրիդի Իպոդրոմո մարզադաշտում։ Հանդիպմանը մասնակցել են Բիսկայա դե Բիլբաո և Ռեալ Մադրիդ ֆուտբոլային ակումբները։ Հանդիպումն ավարտվել է 1։0 հաշվով՝ հօգուտ Ռեալ Մադրիդի։


== Ծանոթագրություններ ==
Օվրաժնոե (գյուղ, Ռազդոլնոյեի շրջան)

Օվրաժնոե (ուկրաիներեն՝ Овражне, Ղրիմի թաթարերեն՝ Borağan), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ստարիյ Բարագան։
2001 թվականի տվյալներով Օվրաժնոե գյուղում բնակվում էր 114 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերնաթագավորություն (կենսաբանություն)

Վերնաթագավորությունը (կամ դոմենը) կենսաբանական սիստեմատիկայում համակարգում օրգանիզմների բարձրագույն խումբն է, որը ներառում մեկ կամ մի քանի թագավորություններ։
Դոմեն տերմինը առաջին անգամ առաջարկել է Կառլ Վյոզեն, որը բաժանել է բոլոր կենդանի էակներին 3 դոմենների (վերնաթագավորությունների)՝

արքեաներ (Archaea)
բակտերիաներ կամ էուբակտերիաներ (Eubacteria)
էուկարիոտներ (Eukaryota)Փաստորեն, Վյոզեն պրոկարիոտներին (բակտերիաներին) բաժանեց երկու վերնաթագավորության մեջ՝ արքեաներ և բակտերիաներ (էուբակտերիաներ)։


== Բարձրագույն տաքսոնի այլընտրանքային համակարգեր ==
Կենդանի օրգանիզմները բաժանվում են երկու կայսրությունների (ենթաթագավորությունների)՝ էուկարիոտներ և պրոկարիոտներ։
Հինգ թագավորություններից կազմված համակարգ՝ պրոկարիոտներ (Prokaryota կամ Monera), նախակենդանիներ (Protista), սնկեր (Fungi), կենդանիներ (Animalia), բույսեր (Platae)։
826

826 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 826 թվականն է, 
IX դարի 26-րդ տարին։


== Դեպքեր ==


== Ծնունդներ ==


== Մահեր ==
Գլինիշչևո

Գլինիշչևո (ռուս.՝ Глинищево), գյուղ Ռուսաստանի Բրյանսկի մարզի Բրյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 4444 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քելվին Հարիս

Քելվին Հարիս (անգլ.՝ Calvin Harris, հունվարի 17, 1984(1984-01-17), Դամֆրիս, Շոտլանդիա, Միացյալ Թագավորություն), շոտլանդացի երգիչ-երգահան, երաժշտական պրոդյուսեր և դիջեյ։ Ստացել է «Էլեկտրոփոփի արքա» կոչումը իր դեբյուտային «I Created Disco» ալբոմի համար։ Իր երաժշտական կարիերայի ընթացքում թողարկել է 4 ստուդիական ալբոմ, 3 մինի ալբոմ և 1 միքս ալբոմ։


== Սկավառակագրություն ==


=== Ստուդիական ալբոմներ ===
«I Created Disco» (2007)
«Ready For The Weekend» (2009)
«18 Months» (2012)
«Motion» (2014)


== Անձնական կյանքը ==
2013 թվականի մայիսից սկսած հանդիպում էր անգլիացի երգչուհի Ռիտա Օրայի հետ, սակայն նրանք բաժանվել են 2014 թվականի հունիսին։ 2015 թվականի մարտից մինչև 2016 թվականի մայիսը հանդիպում էր ամերիկացի երգչուհի Թեյլոր Սվիֆթի հետ։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-12-09 at the Wayback Machine.
Էլեոնորա Գրիգորյան

Էլեոնորա Նորայրի Գրիգորյան (հուլիսի 25, 1949(1949-07-25), Մոսկվա, ԽՍՀՄ), հայ կենսաբան, կենսաբանական գիտությունների դոկտոր (1999)։


== Կենսագրություն ==
1974 թվականին ավարտել է Մոսկվայի պետական համալսարանը։ 1974 թվականից աշխատում է ՄՊՀ կենսաբանության ֆակուլտետի վերականգնման հիմնախնդիրների լաբորատորիայում, 1994 թվականից՝ առաջատար գիտաշխատող։ Ուսումնասիրել է ողնաշարավորների աչքի տարբեր տիպի վնասվածքներից հետո եղջերաթաղանթի վերականգնման բջջային մեխանիզմները, միկրոգրավիտացիայի ազդեցությունը ցածրակարգ ողնաշարավորների աչքերի, վերջույթների և պոչի վերականգնման վրա՝ լաբորատոր անկշռելիության պայմաններում։


== Ծանոթագրություններ ==
Կիիմա (գյուղ, Աուդռու շրջան)

Անվան այլ կիրառումների համար տե՛ս՝ ԿիիմաԿիիմա (էստ․՝ Kõima), գյուղ Էստոնիայի Պյարնումաա նահանգի Աուդռու շրջանում։
2011 թվականի տվյալներով գյուղում բնակվում էր 196 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չինգիզ Մուստաֆաև

Չինգիզ Մուստաֆաև (ադրբ.՝ Çingiz Fuad oğlu Mustafayev; օգոստոսի 29, 1960(1960-08-29), Կապուստին Յար, Ախտուբինսկի շրջան, Աստրախանի մարզ, ՌԽՖՍՀ, ԽՍՀՄ - հունիսի 15, 1992(1992-06-15), Նախիջևանիկ, Խոջալուի շրջան, Ադրբեջան), ադրբեջանցի քաղաքացիական և ռազմական լրագրող, ով մեծ ներդրում է ունեցել ադրբեջանական հեռուստալրագրության զարգացման գործում։ Համագործակցել է արտասահմանյան լրատվական գործակալությունների հետ։ Ղարաբաղյան պատերազմի ժամանակ պատրաստել է բազմաթիվ ռեպորտաժներ ռազմական գործողությունների մասին, այդ թվում նաև Խոջալուի արյունահեղության։ Ստացել է Ադրբեջանի ազգային հերոսի կոչում։


== Կենսագրություն ==

Չինգիզ Մուստաֆաևը ծնվել է 1960 թվականի օգոստոսի 29-ին Աստրախանի մարզի Ախտուբինսկի շրջանում։ 1964 թվականին ընտանիքի հետ միասին տեղափոխվել է Բաքու։ 1977 թվականին ավարտելով N167 միջնակարգ դպրոցը՝ ընդունվել է Ադրբեջանի բժշկական համալսարան։ 1983 թվականին ավարտել է համալսարանը, երեք տարի աշխատել է որպես բժիշկ Շաբարանի շրջանում, այնուհետ աշխատել է ինժեներների առողջարանում՝ որպես գլխավոր բժիշկ։
Բացի աշխատանքից, Մուստաֆաևը հետաքրքրված է եղել արվեստով, երաժշտությամբ, լրագրությամբ։ Հենց Մուստաֆաևն է Բաքվում բացել «Դիսկո» երաժշտական կենտրոնը, մասնակցել է «Օզան» ֆոլկ խմբի աշխատանքներին։ Սակայն ձգտումը զբաղվելու լրագրողական գործունեությամբ շատ ավելի ուժեղ գտնվեց։ 1991 թվականի հոկտեմբերին Չինգիզը ստեղծել է «215 ԿԼ» ստուդիան, որը ադրբեջանական մեդիային նոր շունչ հաղորդեց, իսկ ինքը հայտնի դարձավ՝ ի շնորհիվ «215 ԿԼ»-ը ներկայացնում է", «Ոչ ոք չի մոռացվի», «Դեմք դեմքի» հաղորդաշարերի։
Առաջին լրագրողական ռեպորտաժը պատրաստել է դեռևս Սև հունվարի ժամանակ՝ 1990 թվականին։ Մուստաֆաևը հարցազրույց է վերցրել Միխայիլ Գորբաչովից, Բորիս Ելցինից, Նուրսուլթան Նազարբաևից, Այազ Մութալիբովից, Ռաիսա Գորբաչովայից, Գալինա Ստարովոյտովայից և այլն։


=== Ղարաբաղյան պատերազմ ===

Լեռնային Ղարաբաղում մարտական գործողությունների սկսման պահից սկսել է զբաղվել լրագրողական գործունեությամբ։ Մի քանի ռեպորտաժ է պատրաստել Խոջալուի արյունահեղության վերաբերյալ, որը տեղի է ունեցել 1992 թվականի փետրվարի 25-ի լույս 26-ի գիշերը։
Չինգիզ Մուստաֆաևը ուղղաթիռից նկարել է կադրեր, որտեղ երևում են մահացած բնակչության դիակները։ Նրանց դիակները պատրաստվում էին տեղափոխել Աղդամ։ Հիմնականում եղել են երեխաների, կանանց և մեծահասակների դիակներ։ Չինգիզը մի քանի անգամ մեկնել է մարտական գործողությունների վայր, վերցրել հարցազրույց զինվորներից։ Նկարահանել է նաև հակամարտող կողմերի միջև տեղի ունեցած փոխհրաձգությունը։ Կոչ է արել ադրբեջանցիներին ետ վերադառնալ հայերի կողմից ազատագրված Շուշի։
1992 թվականի հունիսի 15-ին Չինգիզ Մուստաֆաևը Նախիջևանիկի մոտ տեղի ունեցած մարտերի ժամանակ մահացու վիրավորում է ստացել։ Տեսախցիկը այդ ժամանակ շարունակել է նկարահանել։


== Ծանոթագրություններ ==
Սուլուքի շրջան

Անվան այլ կիրառումների համար տե՛ս՝ Սուլուք (այլ կիրառումներ)Սուլուքի շրջան (արաբ․՝ ناحية سلوك‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիսում՝ ալ-Ռակկայի մարզում։ Հանդիսանում է Թել Աբյադի գավառի երեք շրջաններից մեկը։ Կենտրոնն է Սուլուք քաղաքը։
2004 թվականի տվյալներով բնակչությունը կազմել է 44,671 մարդ։ Քաղաքն ու շրջակա թաղամասերը կազմում են 3,126.59 քառ.կմ տարածք։


== Ծանոթագրություններ ==
Մարտին Մալյուտին

Մարտին Վլադիմիրովիչ Մալյուտին (ռուս.՝ Мартин Владимирович Малютин, հուլիսի 5, 1999(1999-07-05), Օմսկ, Ռուսաստան), ռուս լողորդ, 2020 թվականի օլիմպիական խաղերի արծաթե մեդալակիր, Եվրոպայի եռակի չեմպիոն (2021), աշխարհի առաջնությունների մեդալակիր։


== Կարիերա ==
Մասնակցել է ջրային մարզաձևերի Եվրոպայի 2018 թվականի առաջնությանը՝ նվաճելով արծաթե մեդալ տղամարդկանց 4×200 մ ազատ ոճով և խառը 4×200 մ ազատ ոճով փոխանցումալողերում։
2019 թվականի հուլիսի 23-ին Հարավային Կորեայի Կվանգջու քաղաքում 200 մետր ազատ ոճում դարձել է աշխարհի առաջնության բրոնզե մեդալակիր։ Նա բրոնզե մեդալը կիսել է բրիտանացի Դանկան Սքոթի հետ՝ զիջելով միայն չինացի Սուն Յանին և ճապոնացի Կացուհիրո Մացումոտոյին։
2021 թվականի մայիսին Բուդապեշտում կայացած ջրային մարզաձևերի Եվրոպայի առաջնությունում Մարտինը ոսկե մեդալ է նվաճել 400 մետր ազատ ոճում՝ եզրափակչում ցույց տալով 3.44,18 արդյունք։ Այս մրցաշարում երկրորդ ոսկե մեդալը Մարտինը նվաճել է 4x200 մետր ազատ ոճում։ Մայիսի 21-ին դարձել Է Եվրոպայի եռակի չեմպիոն՝ 200 մետր ազատ ոճում հաղթելով անձնական ռեկորդով և Եվրոպայի առաջնությունների ռեկորդով՝ 1.44, 79:
Սովորել է Օլիմպիական հերթափոխի Սիբիրյան պետական ուսումնարանում։ Մարզվում է Նատալյա Նիկոլաևնա Ռոշչինայի ղեկավարությամբ։


== Ծանոթագրություններ ==
Գուսան Զաքարյան

Սարգիս Մկրտչի Զաքարյան (Գուսան Զաքարյան), հայ գուսան։ Հայաստանի մշակույթի վաստակավոր գործիչ (1983)։ 


== Կենսագրություն ==
ծնվել է 1923 թվականի դեկտեմբերի 27-ին Վահագնի գյուղում, որն այժմ գտնվում է Հայաստանի Հանրապետության Լոռու մարզում։ 1983 թվականին դարձել է Հայաստանի Հանրապետության մշակույթի վաստակավոր գործիչ։ Ավարտել է Երևանի պետական մանկավարժական ինստիտուտը։ Ստեղծագործել է վաղ տարիքից, նվագել է թառ։ 1937 թվականիից մասնակցել է հանրապետական ժողովրդական օլիմպիադաներին, գրավել 1-ին տեղ։ 


== Ստեղծագործություններ ==
Զաքարյանի ճանաչված երգերից են՝ «Անմահ Թումանյան», «Ղարաբաղ», «Աննման եղնիկ», «Աղբյուր երազ», «Սայաթ-Նովա» և այլն։ 
2013 թվականին լույս են տեսել նրա «Երգը հավետ կմնա» երգարանը և «Ամեն գիշեր ունի լուսաբաց» ժողովածուն։ Գրական ստեղծագործությունները տպագրվել են հանրապետական մամուլում։ 
Մահացել է 1995 թվականի մարտի 12-ին Վանաձոր քաղաքում։